Віршыла

**Віршыла** (*Вяршыла*), **Верзэль** (*Вэрсэль*, *Вершэль*), **Віршула** (*Вэрсула*) — мужчынскае імя і вытворнае ад яго прозьвішча.

## Паходжаньне

Верзел або Вэрцэль (Werzel) — імя германскага паходжаньня. Паводле менскага дасьледніка Алёхны Дайліды, які разьвівае германскую (перадусім усходнегерманскую) этымалёгію імёнаў літоўскіх князёў і баяраў, іменная аснова верз- (вірс-) паходзіць ад гоцкага wairþs 'годны, дастойны'.

У Прусіі бытавала імя Вірсіл (або Вірзіл): *Hanneke Wirsil* (1383 год).

Варыянты імя ў гістарычных крыніцах: *Werzilen, nostri advocati, ipsiusque fratris, nostrorum baronum superioris, Foder nunccupati, totum regnum Ploscoviensem* (10 кастрычніка 1485 году); *люди Лабенские задворныи, на имя Виршило а Петръ* (26 верасьня 1540 году); *светковъ… Петка Мацевича Вершеля* (30 сакавіка 1541 году); *Andrzey Szymkowicz Wirssylo* (1558 год); *Иванъ Вершило… Васко Вершило* (1566 год); *Павелъ Виршило*, *Якубъ Виршиловичъ* (1567 год); *Wierszyło* (XVI ст.); *a Wirszyłem* (2-я палова XVI ст.); *siołko Wirszyły… Mik Wirszyl* (20 лістапада 1604 году); *Jan Wirszyło* (1621 год, 1743 год); *D.no Stanislao Wirszyłowicz* (1635 год); *Романь Вершило* (1649 год); *Jan Wojciech Wirszyło* (17 жніўня 1655 году); *Piotr Werszyło* (1662 год); *Marcina Werszela* (1666 год); *Wirsziło… Wierssiła… Wiersziło… Wierssiłowicz* (1671—1681 гады); *Krzystof Wierszel… dom Krzystofa Werszela* (1688 год); *wies Wirszyły… Maciey Wirszyło… Mikolay Wirszyło* (23 красавіка 1698 году); *Wirsilo* (9 чэрвеня 1726 году); *jeziorko małe nazywające się Werszel* (1782 год); *Jan Wirszyłło* (2 верасьня 1788 году); *Ludwik Wersulowicz* (1798 год); *Werselowna* (1800 і 1803 гады); *Jakub Wierszałowicz* (1814 год); *Werszelówna* (1825 год); *[[Гертруда|Gertruda]] Wierszyłowicz* (1835 год); *Krystyna Wierszyłło* (1843 год); *Tadeusz Wierzel* (1846 год); *Sylwester Wierszyło* (14 жніўня 1898 году).

## Носьбіты
* Іван Віршылавіч — берасьцейскі мешчанін, які ўпамінаецца ў 1577 годзе
* Юры Паўлавіч Якубовіч Віршыла (Віршыловіч) — расенскі зямянін, які ўпамінаецца ў 1590—1595 гадох
* Станіслаў Віршыла — жыхар места Ліды, які ўпамінаецца ў 1680 годзе
* Андрэй, Міхалка і Пётар Вяршылы — навадворскія мяшчане, якія ўпамінаюцца ў 1765 годзе
* Ян Віршыла — дзяржаўны дзяяч Вялікага Княства Літоўскага, падстолі амсьціслаўскі ў 1788 годзе

Вершалі (Wierszel) — прыгонныя зь вёскі Вігушкаў (Ашмянскі павет), якія ўпамінаюцца ў XIX стагодзьдзі.

Віршылы (Wirszyło) — прыгонныя зь вёсак Старлыгаў, Хмылкаў, Сурвілаў і засьценку Хацкаў, якія ўпамінаюцца ў XIX стагодзьдзі

Вяршыловічы — уніяты Зблянскай парафіі.

Віршылы (Wirszyłło) гербаў Граблі і Тры Ралы, Верушылы (Wieruszyło) і Вершаловічы (Wierszołowicz) — літоўскія шляхецкія роды зь Вільні і Віленскага павету.

Віршылы (Wirszyłło) — літоўскі шляхецкі род з Троцкага павету.

Вяршыла (Wierszylo) — прозьвішча, зафіксаванае ў XIX стагодзьдзі ў ваколіцах Сувалкаў.

Вершаловіч і Вершэловіч — прозьвішчы, гістарычна зафіксаныя на тэрыторыі цяперашняй Летувы.

У актах Вялікага Княства Літоўскага ўпаміналіся сёлы Вершалі (*Вершели*) у Гарадзенскім павеце і Вершулішкі (таксама Віршулішкі) або Мураваны Замачак каля Судэрвы.

На гістарычнай Гарадзеншчыне існуе вёска Вершалі.

## Крыніцы

## Літаратура
* 

Катэгорыя:Мужчынскія імёны